google/wiki40b huggingface dataset:
Henrikas Daktaras

Henrikas Daktaras (pravardė – Henytė, g. 1957 m. gruodžio 12 d. ) – vienas žinomiausių visų laikų Lietuvos nusikaltėlių, Lietuvos žiniasklaidoje dažnai vadinamas nusikalstamo pasaulio autoritetu.
Vadovavo 1978 metais Kaune susikūrusiai nusikalstamai grupuotei „Daktarai“. 2009 m. rugsėjo 4 dieną jis buvo suimtas po to, kai buvo paskelbta tarptautinė jo paieška. 2013 metų birželio 14-tą dieną Klaipėdos apygardos teismas nuteisė Henriką Daktarą kalėti iki gyvos galvos.
Vadinamojoje Daktarų byloje yra sukaupta apie 200 nusikaltimų, tarp jų – daugiau kaip 30 žmogžudysčių. Daktarui inkriminuojama daugybė nusikaltimų už turto prievartavimą, kūno sužalojimus, žmogžudystes. Spėjama, kad jis gali būti nužudęs savo pusbrolį ir kitus jam pasipriešinusius jo suburtos gaujos narius.
Daktaras yra teistas penkis kartus. Pirmąsyk už grotų jis atsidūrė būdamas 19 metų. Du kartus buvo teistas už turto prievartavimą bei poveikį liudytojui. 1997 m. vasario 13 dieną Vilniaus apygardos teismas Henrikui Daktarui skyrė pusaštuntų metų laisvės atėmimo bausmę už tarpininkavimą išperkant automobilius ir grasinimus buvusiam bendrovės „Agora“ apsaugos vadovui (teismo metu jau buvusiam Kriminalinės policijos biuro vadovo pavaduotoju) Jurijui Milevskiui, jeigu šis, liudydamas teisme, atpažins Darių Mačianską, kuris buvo pagrobęs jo automobilį.
2001 metų spalį H. Daktaras iš Vilniaus 2-osios griežto režimo pataisos darbų kolonijos buvo paleistas į laisvę už gerą elgesį, atlikęs tris ketvirtadalius bausmės. 
2009 m. vasario mėnesį buvo paskelbta tarptautinė Daktaro paieška, ir rugsėjo 4 dieną jis buvo sulaikytas netoli Varnos miesto Bulgarijos specialiosios policijos pajėgų.
2009 metų spalio 6 dieną Varnos apeliacinis teismas paskelbė galutinį ir neginčijamą sprendimą išduoti Henriką Daktarą Lietuvai. 2009 metų spalio 9 dieną H. Daktaras buvo pargabentas į Lietuvą. Tą pačią dieną Vilniaus miesto 1-asis apylinkės teismas skyrė Henrikui Daktarui maksimalų 3 mėnesių suėmimo terminą  pagal tuo metu turėtus įrodymus, po paleidimo vėl sugautas ir 2013 metų birželio 14-tą dieną Klaipėdos apygardos teismas nuteisė Henriką Daktarą kalėti iki gyvos galvos.
Raheem Sterling

Tarptautinė karjera

Sterling pirmą kartą Anglijos iki 16 m. jaunimo rinktinėje debiutavo 2009 m. lapkričio 5 d., rungtynėse prieš Šiaurės Airiją. Buvo pakviestas atstovauti Angliją 2011 m. FIFA U-17 pasaulio taurėje. Pirmą įvartį pelnė rungtynėse prieš Ruandą. Taip pat pelnė įvartį į Argentinos vartus. 2012 m. rugsėjo 10 d. buvo pakviestas į nacionalinę rinktinę į 2014 m. pasaulio futbolo čempionato atrankos rungtynes prieš Ukrainą. Deja, rungtynes praleido ant atsarginių žaidėjų suolelio. 2013 m. spali pirmą kartą buvo pakviestas į Anglijos U-21 rinktinę. Spalio 16 d. debiutavo prieš Serbiją. Anglijos rinktinėje debiutavo 2012 m. lapkričio 14 d., išvykos draugiškose rungtynėse prieš Švediją. Pirmąjį įvartį už Anglijos iki 21 m. rinktinę pelnė 2013 m. rugpjūčio 13 d., rungtynėse 6–0 nugalėjus Škotijos bendraamžius.
Petras Bimba

Biografija

1995 m. baigė Kauno medicinos akademiją, gydytojas. VŠĮ Biržų ligoninės Akušerijos – ginekologijos skyriaus vedėjas.
Lietuvos socialdemokratų partijos Biržų rajono skyriaus narys. Nuo 2007 m. Biržų rajono savivaldybės tarybos narys.
Sutuoktinė Rasa, duktė Barbora.
FC Eintracht Schwerin

Istorija

1997 m. prisijungė FSV Schwerin klubą.
Polesė (viešbutis)

Istorija

Viešbutis pastatytas aštuntojo dešimtmečio viduryje ir buvo skirtas Černobylio AE svečiams ir lankytojams. 1986 m. balandžio 26 d. atominėje elektrinėje įvyko avarija, dėl kurios buvo evakuoti Pripetės gyventojai. Nuo to laiko pastatas apleistas ir pusiau apgriuvęs.
Arina

Arina (Arinna) – stambus hetitų religinio kulto centras, kuriame garbinta saulės deivė. Manoma, kad tai buvo Arinitė (Arinniti), vadinta ᵈUTU ᵁᴿᵁArinna 'Arinos saulės deivė'. Arina buvo netoli hetitų sostinės Hatušo. Vardu Arina vadino ir pačią deivę Arinitę.
XIV a. pr. m. e. antroje pusėje karalius Muršilis II ypatingai garbino Arinos saulės deivę.
Kardigano įlanka

Kardigano įlanka (val. Bae Ceredigion, angl. Cardigan Bay) – didelė Airijos jūros įlanka, įsiterpianti į Didžiosios Britanijos salos (vakarų Velso) krantus. Šiaurinį kraštą žymi Bardsio sala, pietinį – Strambl Hydo pusiasalis. Žiočių plotis – 100 km, didžiausias gylis – 40 m. Krantai uolėti, vingiuoti, suskaidyti upių, tekančių iš Kambro kalnų (Glaslinas, Teifis, Reidolas, Difis, Eronas, Maudachas). Šiaurėje susidariusi Tremadogo įlankėlė.
Potvyniai keičiasi kas pusę paros, jų aukštis 5–7 m.
Prie Kardigano įlankos įsikūrę miestai: Portmadogas, Barmutas, Tivinas, Aberistvitas, Fišgardas.
Kagoshima United FC

Istorija

Klubo ištakos siekia 2014 m., kai susijungė du klubai iš Kagišomos (Volca Kagoshima ir FC Kagoshima). 
Klubas negali pasigirti aukštais pasiekimais. 2018 m. J3 lygoje užėmė antrą vietą ir pateko į J2 lygą.
Nuo 2019 m. žaidžia J2 lygoje.
1949 m. Europos krepšinio čempionatas

1949 m. Europos vyrų krepšinio čempionatas – šeštasis vyrų Europos krepšinio čempionatas, vykęs Kaire (Egiptas). Jame dalyvavo septynios komandos. Pirmenybės buvo surengtos Egipte, nes 1947 m. Europos čempionė TSRS atsisakė jas rengti savo šalyje. Kadangi V Europos vyrų krepšinio čempionate, vykusiame Čekoslovakijoje, šeimininkai iškovojo antrąją vietą, nuspręsta nerengti pirmenybių toje pačioje valstybėje du kartus iš eilės. Tad čempionatą surengti garbė atiteko bronzos medalininkams egiptiečiams.
Daugelis valstybių, neatvykusių į šias pirmenybes, savo nedalyvavimo priežastimi nurodė nepatogų susisiekimą su Egiptu. Tad čempionate dalyvavo tik 4 Europos valstybės, tarp jų ir Turkija, kurios didesnė dalis yra Azijoje. Šis čempionatas laikomas pačiu silpniausiu per visą Europos pirmenybių istoriją, nes tik 3 dalyvės buvo anksčiau išmėginusios jėgas Europos čempionate.

Rezultatai

Čempionato sistema buvo tokia pat, kaip ir III Europos vyrų krepšinio pirmenybių. Komandos sužaidė viena su kita po vienerias rungtynes. Už pergalę grupėje buvo skiriami 2 taškai, už pralaimėjimą – 1 taškas.
Sudota (ežeras)

Pavadinimas

Pavadinimo kilmė neaiški. Bandoma sieti su latv. sudit („greitai, vikriai eiti, atidžiai ieškoti“), nors neatmestina sąsaja ir su sudūva („klampynė, akivaras“).
Komajagvos departamentas

Geografija

Paviršius kalnuotas. Slėniuose vystoma žemdirbystė, tik viršukalnėse išlikę miškų. Šiaurėje yra dalis El Kachono tvenkinio.
Antakalnis (Pabaiskas)

Istorija

1949–1993 m. kolūkio centrinė gyvenvietė.
Lingailių apylinkė

Istorija

Įsteigta po 1940 m. lapkričio 12 d., LKP CK patvirtinus Lietuvos TSR Aukščiausiosios Tarybos Prezidiumo įsaką dėl vykdomųjų komitetų sudarymo. Iki 1941 m. birželio 22 d. dirbo laikinasis vykdomasis komitetas. Pirmieji surežisuoti rinkimai į apylinkės deputatų tarybą įvyko 1948 m. sausio 18 d. Septynių deputatų tarybai, renkamai kas pustrečių metų, vadovavo apylinkės vykdomojo komiteto pirmininkas.
1954 m. prijungta dalis Pakapės apylinkės. 1963 m. sausio 12 d. Lingailių apylinkė prijungta prie Pakapės apylinkės.
Liberiškis

Geografija

Per Liberiškį teka kairysis Kiršino intakas Šuoja. Ties kaimu 1975 m. patvenkta upė, telkšo 70 ha Liberiškio tvenkinys. Kaimo šiaurinėje dalyje, dešiniajame Šuojos krante yra Liberiškio parkas su buvusio dvaro sodybos fragmentais – gamtos paminklas.
FC Ploiești

Istorija

1949 m. prijungtas prie CFR Ploiesti klubo.
Laisvės varpas (Dainava)

Laisvės varpas – Lietuvos partizanų laikraštis, ėjęs nuo 1945 m. iki 1952 m. balandžio mėn.

Istorija

Leido Dainavos apygarda ir Jungtinė Kęstučio apygarda. Redagavo Adolfas Ramanauskas-Vanagas ir kt. Buvo dauginamas hektografu, vėliau spausdinamas spaustuvėje. Vienas ilgiausiai ėjusių rezistencinių leidinių. Išleista per 150 numerių 200-2000 egz. tiražu.
Švedijos–Norvegijos unija

Unija su Švedija

Pagal riksakt, konvenciją, kurią ratifikavo Norvegijos bei Švedijos parlamentai, abi šalys turi būti valdomos vieno karaliaus ir bendrai dalyvauti karuose. Tačiau jos liko lygios ir viena nuo kito nepriklausomos. Bet riksakt nesuteikė Norvegijai galimybės turėti savo užsienio reikalų tarnybą ar nacionalinę vėliavą. Į reikalavimą dėl atskiros vėliavos nebuvo atsižvelgta iki 1898 m. Kova dėl užsienio reikalų tarnybos buvo viena iš priežasčių, lėmusių unijos žlugimą. Buvo ginčijamasi ir dėl to, ar karaliui gali būti suteikta teisė skirti Norvegijos generalgubernatorių. Abi šalys turėjo bendrą diplomatinę tarnybą, bet išlaikė savo įstatymus, vietos valdžią, teismus, bažnyčią. Norvegijos kariuomenė (karininkai − tik norvegai) buvo pavaldi karaliui, bet be Stortingo sutikimo negalėjo būti panaudota už Norvegijos ribų.

Iširimas

Politinis gyvenimas baigiantis unijai su Švedija buvo intensyvus – tai laikoma pereinamuoju keliu į demokratiją. 1884 m. buvo įvestas parlamentinis valdymas, 1898 m. suteikta visuotinė balsavimo teisė vyrams, 1913 m. – ir moterims. Ilgai trunkantis konfliktas dėl reikalavimo įteisinti atskirą užsienio reikalų ministrą galų gale parklupdė uniją. 1905 m. atsistatydino Norvegijos Michelseno vyriausybė – karalius nesutiko patvirtinti Stortingo įstatymo projekto dėl Norvegijos konsulo tarnybos. Karalius atsisakė pripažinti vyriausybės atsistatydinimą sakydamas „Šiuo metu neįmanoma suformuoti naujos vyriausybės“. Michelsenas pasinaudojo šia fraze kaip pretekstu paskelbti, kad unija iširo. Kadangi karalius pasitraukė iš vyriausybės ir negalėjo suformuoti kitos, – o tai buvo jo pareiga pagal konstituciją, – jis neteko ir karaliaus posto. Neturėdama bendro karaliaus unija liovėsi egzistavusi. 1905 m. birželio 7 d. Stortingas, naudodamasis Norvegijai palankia D. Britanijos ir Rusijos pozicija, uniją nutraukė; plebiscitas tam pritarė. Liepos 7 d. Stortingas paskelbė, kad unija iširo, tačiau Švedija pareikalavo referendumo: 368 208 žmonės balsavo už atsiskyrimą, 184 buvo prieš. Švedijos ir Norvegijos unija iširo taikiai.
1905 m. spalio 26 d. Švedija ir Norvegija pasirašė Karlstado susitarimus, patvirtinančius unijos nutraukimą.
Aldona Blužienė

Biografija

1952 m. baigė Kauno medicinos institutą. 1993 m. habilituota biomedicinos mokslų daktarė.
Nuo 1954 m. Kėdainių raj. ligoninės, vėliau Respublikinės Kauno klinikinės ligoninės oftalmologė. Nuo 1963 m. KMI (1989-1998 m. Kauno medicinos akademija, nuo 1998 m. Kauno medicinos universitetas) dėstytoja, nuo 1996 m. profesorė.
Sutuoktinis Juozas Blužas, duktė Ina Blužaitė.

Mokslinė veikla

Mokslinio darbo svarbiausia sritis – vaikų oftalmologijos problemos, žvairumo diagnostika ir gydymas. 3 išradimų autorė.
Andrius Navickas (1977)

Biografija

Baigęs Zarasų „Ąžuolo“ gimnaziją, pasirinko geografijos studijas Vilniaus pedagoginiame universitete, kur 1999 m. baigė bakalauro studijas. Dar studijuodamas, apie 1997-uosius, A. Navickas pradėjo dirbti Zarasuose, „Ąžuolo“ gimnazijoje. 2003 m. gavo magistro diplomą įgijęs ir antrą specializaciją – kūno kultūros mokytojo. Kelerius metus gimnazijoje jis dėstė geografiją, palankęs papildomus kursus porą metų mokė ekonomikos, o pastaruoju metu yra kūno kultūros mokytojas.
Dalyvavo 2011 m. vasario 27 d. savivaldybių tarybų rinkimuose.
2012 m. gruodžio 15 d. išrinktas Lietuvos švietimo darbuotojų profesinės sąjungos (LŠDPS) pirmininku. Iki išrinkimo organizacijos vadovu buvo LŠDPS pirmininko pavaduotojas, prezidiumo narys, LŠDPS Zarasų rajono susivienijimo vadovas. 2018 m. gruodžio mėn. pagarsėjo įkvėpęs mokytojų streiką Lietuvos Respublikos švietimo ir mokslo ministerijos patalpose.
2003 m. savo sodyboje Nedožinkos kaime (Imbrado sen., Zarasų raj.) įkūrė pirmą stacionarų diskgolfo parką Lietuvoje. 18 krepšių parke vyksta Baltic Sea Tour, Lietuvos diskgolfo čempionato varžybos, kiti turnyrai.
Su šeima gyvena Nedožinkoje. Žmona Jurgita – dailės ir technologijų mokytoja, vaikai – Ieva, Motiejus, Vasaris, Jurgis.  Prosenelio sodyboje turi paveldėjęs bitininko įrangą, augina 70 bičių šeimų.
Mėlynasis drakonas

Kilmė

Kaip ir kiti pasaulio globėjai, jis kilo iš penkių elementų filosofijos. Han dinastijoje jis tapo vienu mėgstamiausių simbolių, vaizduojamu poroje su Baltuoju tigru. Tang dinastijoje apie jį buvo sukurti mitai, kurie teigė, kad Mėlynasis drakonas – VII a. istorinių asmenybių Luo Cheng (羅成) ar He Suwen įsikūnijimas.
Juozapas Prozoras

Biografija

Lietuvos bajorų Prozorų giminės atstovas, Prozorų herbo savininkas. Stanislovo Prozoro ir Rožės Siruc sūnus. 
Juozapas Prozoras išsilavinimą gavo riterių akademijoje, Liunivelyje, kuriąjis baigė 1741 metais. Jis gavo Lotaringijos kunigaikštystė poručiko laipsnį. 
Seimo deputatas nuo Kauno pavieto 1756 ir 1758 metais. 1764 metais Juozapas Prozoras tapo LDK generalinės konfederacijos nariu. 1764 metais jis buvo išrinktas pasiuntiniu (deputatu) nuo Kauno pavieto į konvokacinį ir karūnacinį seimus. Nuolatinės tarybos iždo departamento narys nuo 1777 metų. Seimo teisėjas 1784 ir 1786 metais.
Į 1773−1775 metų padalijimo seimą Juozapas Prozoras buvo paskirtas LDK iždo komisijos nariu. Jis buvo apdovanotas Švento Stanislovo (1775) ir Baltojo erelio (1785) ordinais.
1814 m. Prancūzijos Konstitucinė Chartija

Priėmimo aplinkybės

Po Napoleono pralaimėjimo Rusijoje į Paryžių 1814 įžengė Rusijos, Anglijos, Prūsijos ir Austrijos kariuomenė, imperija žlugo. Taip į tėvynę galėjo sugrįžti į tėvynę emigravę bajorai ir susiklostė palankios sąlygos monarchijai restauruoti. Į sostą pakviestas Liudviko XVI brolis Liudvikas XVIII, kuriam teko pripažinti feodalizmo panaikinimą, naująją teisę ir žemės perskirstymą. Būtina buvo patraukti į monarchijos pusę bent dalį trečiojo luomo, tad teko į būsimą valstybės tvarką įdiegti demokratijos principų. Tai ir atsispindėjo 1814 m. konstitucinėje chartijoje.

Valstybinė santvarka

Konstitucinė monarchija (kaip ir 1791 m. Prancūzijos Konstitucijoje).

Įstatymų leidžiamoji valdžia

Dviejų rūmų parlamentas: Perų rūmai ir Deputatų rūmai, atlikę labai panašias funkcijas. Jie posėdžiavo tuo pat metu ir svarstė tuos pačius projektus, tik mokesčių projektai pirmiau patekdavo į Deputatų rūmus. Įstatymams reikėjo karaliaus patvirtinimo, jam projektą atmetus, rūmai negalėjo šio veto įveikti. Įstatymų leidžiamosios valdžios rinkimų tvarka: Perų rūmų nariai skiriami karaliaus iki gyvos galvos, neribojant jų skaičiaus. Deputatų rūmai renkami visų piliečių, sulaukusių 30 m. ir mokančių 300 frankų tiesioginių pajamų (labai dideli reikalavimai, kurių neatitiko dauguma inteligentų ir tuo labiau valstiečių).

Vykdomoji valdžia

Karalius ir ministrai. Karalius yra valstybės vadovas, jam priklauso išimtinė įstatymų leidybos iniciatyvos teisė jis vadovauja ginkluotosioms pajėgoms, skelbia karą, sudaro sutartis, skiria pareigūnus, leidžia potvarkius ir įsakus, būtinus įstatymų vykdymui ir saugumui garantuoti, tvirtina įstatymus, leidžiamus parlamento. Karalius galėjo paleisti Deputatų rūmus, tačiau per 3 mėnesius sušaukti naujus. Karalius taip pat skiria teisėjus. Įstatymų vykdomosios valdžios rinkimas: paveldima.

Žmogaus teisių įtvirtinimas

Pirmieji 12 chartijos straipsnių skiriami konstitucinėms piliečių teisių garantijoms. Tai lygybė prieš įstatymus, nepaisant titulų ir laipsnių, asmens, minčių reiškimo laisvė, nuosavybės teisė.
Kompiuteriu generuoti vaizdai

Kompiuteriu generuoti vaizdai (angl. computer-generated imagery, CGI) – vaizdai, sukurti taikant kompiuterinės grafikos technologijas ir skirti panaudojimui mene, spaudoje, kompiuteriniuose žaidimuose, filmuose, televizijoje, reklamose, įvairiuose vaizdo įrašuose ir simuliatoriuose. Vizualinės scenos gali būti tiek dinamiškos, tiek statiškos, taip pat dvimatės (2D), nors terminas CGI daugiau siejamas su trimate kompiuterine grafika (3D), kuri, kompiuterinės animacijos forma, neretai panaudojama filmų gamyboje, siekiant sukurti specialiuosius efektus ir kitokias scenas, kurioms sukurti neužtenka tradicinio grimo ir animatronikos.
CGI technologija prieinama ir paprastiems naudotojams, kompiuteriu sugeneruotus vaizdus galima sukurti tokiais įrankiais kaip Windows Movie Maker, GIMP. Tarp profesionalių įrankių yra Blender, Maya, 3ds Max, Photoshop.
Mošavas

Istorija

Pirmas mošavas buvo įkurtas Jerzelio slėnyje 1921 m. rugsėjo 11 d.
1986 m. Izraelyje buvo 448 mošavai, kuriuose dirbo 156 tūkstančiai žmonių. Tarp jų buvo 405 moshav ovdim ir 43 Moshav shitufi.
Vadoklių herbas

Aprašas

Herbo skydo juodame lauke auksinis raitelis ant auksinio šokančio žirgo, dešinėje rankoje laikantis pakeltą kalaviją, po žirgo kojomis sidabrinis drakonas.

Istorija

Svarstant naujo herbo simbolius buvo nutarta jame pavaizduoti 2006 m. spalio mėnesį pašventinto ir atidengto paminklo, skirto Vyčio partizanų apygardos kovotojams atminti, motyvą. Skulptūra simbolizuoja meilę Tėvynei, drąsą, budrumą, pasiaukojimą kovoje su blogiu.
Heraldikos komisija pritarė siūlymui stilizuotą skulptūros figūrą piešti juodame skyde, nes upė Juoda, tekanti per seniūniją, išteka iš Juodžio ežero. Juoda spalva žemės spalva. Auksinė spalva simbolizuoja kilnumą, dorą ir protą. Ji sietina su saule ir šviesa.
Herbas patvirtintas Lietuvos Respublikos Prezidento 2008 m. rugpjūčio 12 d. dekretu Nr. 1K-1478. Paminklo bei herbo autorius skulptorius vadoklietis Gediminas Karalius.
George Adomeit

Biografija

Gimė 1879 m. sausio 15 d. Klaipėdoje. 1883 m. kartu su tėvais emigravo į JAV, kur apsigyveno Klivlande. 1894 m. laimėjo Klivlando meno mokyklos stipendiją. 1902 m. kartu su W. H. Webster įkūrė grviravimo įmonę Caxton Engraving Co., kuri XX a. trečiame dešimtmetyje buvo viena iš penkių didžiausių graviravimo įmonių visoje šalyje. 1912 m. pirmą kartą eksponavo savo darbus vienoje iš Klivlando galerijų. Buvo vienas iš Klivlando dailininkų draugijos įkūrėjų. Priklausė JAV grafikų asociacijai. Savo kūrinius eksponavo įvairiose JAV miestų galerijose. Žymiausias darbas Down to the Harbor (1925). Nemažai kūrinių saugoma Klivlando meno muziejuje. Mirė 1967 m. lapkričio 22 d. Klivlande. Buvo vedęs Ida von den Steinen (1879–1976), jų dukra Ruth E. Adomeit (1910–1996) buvo rašytoja ir filantropė.
Joseph Acaba

Džozefas Michaelis Akaba (angl. Joseph Michael Acaba, gim. 1967 m. gegužės 7 d., Inglvude, Kalifornijos valstijoje, JAV) – geologas, NASA astronautas.
Kūlimo volas

Kūlimo volas - įtaisas, skirtas kulti javams.
XIX a. dokumentuose ir etnografinėje medžiagoje aptinkama žinių, kad Lietuvoje buvo naudojami kūlimo volai. Kūlimo volas į Lietuvą pateko iš Vakarų Europos. Atsiradęs Šiaurės Italijoje, pateko į Prancūziją, o iš ten XIX a. pradžioje - į Vokietiją ir į Kuršą, o po to - į Lietuvą. XIX a. Lietuvoje vietoj spragilų buvo pradėtas naudoti vadinamasis Veronos volas. Jis būdavo gaminamas iš medžio - iš apie 1,2 m ilgio ir 0,5 m storio rąsto. Vėliau kūlimo voluose būdavo iškalami grioveliai. Dvaruose buvo pradėti naudoti geležimi apkaustyti volai. Valstiečiai, kuldami volu, javus klojime klodavo ratu. Šiuo ratu apvarydavo į volą pakinkytą arklį. Po to medinėmis šakėmis apversdavo apkultus javus, ir vėl būdavo važiuojama per juos su volu.
XIX a. antrojoje pusėje volus išstūmė kūlimo mašinos - kuliamosios. Ilgiau volai išliko Šiaurės ir Vidurio Lietuvoje.
Jadvyga Juškytė

Biografija

Mokėsi namuose. 1901–1905 m. mokytojavo privačiai, 1905–1912 m. Ginkūnų grafų Zubovų, Gubernijos mokyklos mokytoja, 1920–1930 m. Pernaravos pradžios mokyklos vedėja. 1905 m. dalyvavo Didžiajame Vilniaus seime. 1918 m. įsteigė Pernaravos valsčiaus savivaldybę, 1919 m. – vietinį gynimo komitetą, rinko kariuomenei maistą ir drabužius. Įsteigė šaulių būrį, kurį laiką buvo jo pirmininkė.
Platino lietuvišką spaudą, bendradarbiavo laikraščiuose ir žurnaluose „Varpas“, „Ūkininkas“, „Tėvynės sargas“, „Vilniaus žinios“, „Lietuvos žinios“, „Mokykla“, „Visuomenė“, „Tėvynės balsas“ ir kituose. Pasirašinėjo Širšės slapyvardžiu. Bendravo su J. Jablonskiu, K. Jauniumi, V. Kudirka, J. Šliūpu, Vaižgantu, P. Višinskiu, Žemaite. Su G. Petkevičaite-Bite 1894 įsteigė „Žiburėlio“ draugiją. Vaidino pirmajame lietuvių spektaklyje „Amerika pirtyje“ Palangoje 1899 m.
Parengė pradžios mokykloms vadovėlius: „Vaikų skaitymėliai“ (1905 m.), „Lietuviškieji diktantai pradedamosioms mokykloms“ (1907 m.), „Rašybos lavinimosi darbai“ (su S. Vazneliu, 1909 m.), maldaknygę – „Sveika Marija“ (1906 m., sudaryta iš M. Daukšos, M. Valančiaus, A. Baranausko, Maironio ir kitų maldų). Maldaknygėje yra ir jos parašyta malda „Šaukimas prie Viešpats per šv. Antano užtarimą“. Išvertė pjesių rinkinį „Scenos vaizdeliai“ (2 kn. 1912 m.). Užrašė lietuviškų pasakų, rinko tautodailės dirbinius. Didelį prijuosčių rinkinį padovanojo Kauno miesto muziejui.
Dotiškiai

Istorija

Dotiškiai (Datyske), kaip minima Hermano Vartbergiečio Livonijos kronikoje, 1372 m. buvo nuniokoti kryžiuočių.
Vidinė Mongolija

Geografija

Vidinės Mongolijos pietinę dalį užima Ordo plynaukštė (Hvanghės vidurupio vingyje) ir Inšano kalnai (aukštis iki 2400 m), šiaurės rytuose iškilę Didžiojo Chingano kalnai.
Klimatas žemyninis, subtropinis bei vidutinių platumų. Būdingos pusdykumės ir dykumos (Gobis, Alašanas), stepės, kalnuose – miškai.

Demografija ir kultūra

Daugiausia Vidinėje Mongolijoje gyvena kinų chanių. Antra pagal dydį etninė grupė – mongolai (17 %). „Mongolais“ Kinijoje vadina ir tokias grupes kaip buriatai, oiratai. Dar gyvena daūrų, evenkų, oročinų, hujų, mandžiūrų, korėjiečių.
Pagal įstatymą Vidinėje Mongolijoje visi ženklai gatvėse, komercinės įstaigos bei valstybiniai dokumentai turi būti parašyti dviem kalbomis – oficialiąja kinų ir mongolų. Yra trys mongoliški TV kanalai. Nemažai mongolų, ypač jaunesnių, laisvai šneka kiniškai, miestų teritorijose mongolų kalba buityje vartojama vis rečiau. Tačiau kaimo vietovėse kalba išlieka. Vidinės Mongolijos mongolai išlaikė senąjį mongolišką raštą (Mongolijos valstybėje vartojama kirilica).
Svarbus mongolų kultūros elementas – stepės. Jos vaizduojamos mene, pabrėžiamos klajokliškos mongolų tradicijos.
Virtuvei būdingi pieno produktai, aviena. Didelėje Kinijos dalyje žinomi Mengniu ir Yili mongoliški pieno produktai.
Jean-Pierre Sauvage

Moksliniai interesai

1971 m. Strasbūro universitete apsigynė daktaro laipsnį. Rengdamas disertaciją pirmą kartą sintezavo kriptandus – neįprastas molekules, kurių viduje yra ertmės, į kurias patogu patalpinti metalo joną ar kitą molekulę.
1983 m. sukūrė praktiškesnį katenanų sintezės metodą, kurį chemikai naudoja iki šiol. Jis vadinamas templatiniu („sukurtu pagal šabloną“).
2016 m. kartu su Fraser Stoddart ir Ben Feringa gavo Nobelio chemijos premiją už molekulinių mašinų sukūrimą ir sintezę.
Jonas Sebastijanas Keštartas

Biografija

Lietuvos bajorų Keštartų giminės atstovas, herbo „Kęsztort“ savininkas.
Žemaitijos vėliavininkas, Minsko vaivada nuo 1654 metų, Trakų kaštelionas nuo 1667 metų.

Šeima

Buvo vedę Kateriną Kopecaitę, Lydos maršalkos Filono Kopeco dukterį.